Rob Lowe

Rob Lowe 
Robert Hepler Lowe, kaj tiktukeytiat Rob Lowe, tapajtiani estadounidensechanej

 Ne itunal ichtaka 
Rob Lowe nesik tik ne techan Charlottesville, Virginia, tik EEUU ne shiwit 1964. Iteku, Charles "Chuck" Lowe wan yaja tapalewiani. Inan, Barbara Hepler, mikik ne shiwit 2003. 

Rob Lowe kipia se iikaw, Chad Lowe, wan Chad tapajtiani nusan. Yaja kipia ume chupi iikawan nusan : Justin Lowe wan Micah Dyer. 

Ne shiwit 1991, Rob munamiktia iwan Sheryl Berkoff, wan yejemet kipiat ume ipijpipil : Matthew Edward wan John Owen "Johnny" Lowe. Johnny mumachtia ciencia tik tamachtiluyan Stanford, wan an yaja tapajtiani ken iteku Rob. 

Ne shiwit 1976, yaja yawi tik ne techan Los Ángeles iwan inan wan kikajsik tapajtiani Martin Sheen wan ipijpipil Charlie Sheen, Emilio Estevez wan Ramon Estevez. An, Rob Lowe kenyahuk ichaku iwan yejemet. 

 Ne itekiw 
Lowe pejtuk itekiw ken tapajtiani ne shiwit 1973 ne techan Dayton, Ohio. Yaja achtu sujsul wey ulinkwikwil "The Outsiders" katka, ne shiwit 1983, iwan tajtapatiani Patrick Swayze, Ralph Macchio, Tom Cruise, Matt Dillon, Emilio Estevez wan C. Thomas Howell. Nemanha, mawiltia tik ne miak sujsul wey ujulinkwikwil katka : "Ne tit pal San Elmo" (Saint Elmo's Fire, ne shiwit 1985), "Yalua Tayua" ("About Last Night", ne shiwit 1986), "Ukichkulut" ("Bad Influence", ne shiwit 1990) "Isental Wayne" ("Wayne's World", ne shiwit 1992) wan series tik ne televisión ken "The West Wing", "Parks & Recreations", "Unstable" wan "911 : Lone Star".  

 Ujulinkwikwil 

 Ajamachti 
Yaja kimawawasua ume ajamachti nusan : 

 Cajcasoj naja nuilwia insel nuchajchaku (Stories I only tell my friends) ne shiwit 2011
 Ne tasujtalis nutunal (Love Life) ne shiwit 2014

 Ipanpa Uni 

 https://en.wikipedia.org/wiki/Rob_Lowe
 https://es.wikipedia.org/wiki/Chad_Lowe

 Ijilpika 
https://es.wikipedia.org/wiki/Rob_Lowe

https://www.imdb.com/name/nm0000507/